Diari Oficial de la Generalitat Valenciana


Sumari del DOGV 7823, del 07-07-2016 (2016/4573)

Informació pública de la sol·licitud d'autorització administrativa, aprovació del projecte d'execució i declaració d'utilitat pública d'instal·lacions per al subministrament de gas natural amb mòdul de regasificació al nucli urbà d'Alcalà de Xivert, en la província de Castelló. Expedient número CBREDE/2012/4/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4573


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, aprovació del projecte d'execució i declaració d'utilitat pública d'instal·lacions per al subministrament de gas natural amb mòdul de regasificació al nucli urbà d'Alcalà de Xivert, en la província de Castelló. Expedient número CBREDE/2012/4/12. [2016/4573]  
Als efectes previstos en l'article 104 de la Llei 34/1998, de 7 d'octubre, del Sector d'Hidrocarburs, i en els articles 78 i 96 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la sol·licitud d'autorització administrativa, aprovació del projecte d'execució i declaració d'utilitat pública de la instal·lació de gas natural que es detalla a continuació:  
  
Peticionari: Gas Natural Cegas, SA, avinguda de Balears, 69, 46876 València.  
  
Documents que se sotmeten a informació pública:  
- Addenda del projecte de la xarxa de distribució de gas natural amb mòdul de regasificació.  
- Relació individualitzada dels béns i drets.  
  
Característiques de les instal·lacions: subministrament de gas natural amb mòdul de regasificació al nucli urbà d'Alcalà de Xivert (Castelló), amb les característiques següents:  
  
Descripció de les instal·lacions: p  
Planta satèl·lit de GNL amb tanc d'emmagatzematge de GNL de 5 m³, unitat per a descàrrega de cisternes, mòduls de regasificació, regulació, mesura, odorització i sistemes auxiliars, amb eixida de gas natural a 4/0,4 bar de pressió.  
Canalització de gas natural per a distribució a la població, amb un total de 3.782 metres de xarxa en MOP 0,4, de les següents característiques:  
  
Canonada MOP 0,4 polietilé PE100 i Ø 90 mm, amb una longitud de 2.117 metres.  
Canonada MOP 0,4 polietilé PE100 i Ø 63 mm, amb una longitud de 1.665 metres.  
  
Pressupost: 347.564 euros.  
  
El projecte inclou plans parcel·laris i la relació concreta i individualitzada dels béns i drets afectats.  
  
El que es fa públic per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en la Unitat Territorial d'Indústria i Energia de Castelló, carrer dels Cavallers, número 8, 12873 Castelló de la Plana, i presentar, per duplicat exemplar, en l'esmentat centre les al·legacions que consideren oportunes en el termini de 20 dies a partir de l'endemà de la inserció d'aquest anunci.  
Transcorregut l'esmentat termini sense realitzar-hi al·legacions, es considerarà que hi està conforme, i perdrà dret al tràmit corresponent. Això, sense perjudici de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Castelló de la Plana, 24 de maig de 2016. El cap del Servei Territorial d'Indústria i Energia: Gerardo Nebot García.